CELEX: 32010D0148
Language: lt
Date: 1267747200000
Title: 2010/148/: 2010 m. kovo 5 d. Komisijos sprendimas dėl Sąjungos finansinio įnašo, skirto skubių kovos su paukščių gripu priemonių Čekijoje, Vokietijoje, Ispanijoje, Prancūzijoje ir Italijoje 2009 m. išlaidoms atlyginti (pranešta dokumentu Nr. C(2010) 1172)

10.3.2010   
            
            
               LT
            
            
               Europos Sąjungos oficialusis leidinys
            
            
               L 60/22
            
         KOMISIJOS SPRENDIMAS
   2010 m. kovo 5 d.
   dėl Sąjungos finansinio įnašo, skirto skubių kovos su paukščių gripu priemonių Čekijoje, Vokietijoje, Ispanijoje, Prancūzijoje ir Italijoje 2009 m. išlaidoms atlyginti
   (pranešta dokumentu Nr. C(2010) 1172)
   (Tekstas autentiškas tik čekų, italų, ispanų, prancūzų ir vokiečių kalbomis)
   (2010/148/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 4 straipsnio 2 dalį,
   kadangi:
   
               (1)
            
            
               Paukščių gripas yra užkrečiamoji virusinė naminių ir kitų nelaisvėje laikomų paukščių liga, kuri turi didelį poveikį paukštininkystės pelningumui ir dėl kurios galėtų būti sutrikdyta Sąjungos vidaus prekyba ir eksportas į trečiąsias šalis.
            
         
               (2)
            
            
               Kilus paukščių gripo protrūkiui, yra pavojus, kad prekiaujant gyvais naminiais paukščiais ar jų produktais ligos sukėlėjas gali pasklisti ne tik kituose tos valstybės narės naminių paukščių ūkiuose, bet ir kitose valstybėse narėse ir trečiosiose šalyse.
            
         
               (3)
            
            
               Tarybos direktyvoje 2005/94/EB (2), kuria nustatomos Sąjungos paukščių gripo kontrolės priemonės, nustatytos priemonės, kurių valstybės narės turi nedelsdamos imtis kilus ligos protrūkiui, kad skubos tvarka būtų neleista virusui plisti.
            
         
               (4)
            
            
               Sprendime 2009/470/EB nustatytos Sąjungos finansinio įnašo, skirto specialiųjų veterinarijos priemonių, įskaitant skubias priemones, išlaidoms padengti, skyrimo procedūros. Pagal to sprendimo 4 straipsnio 2 dalį valstybės narės gauna finansinę paramą tam tikrų kovos su paukščių gripu priemonių išlaidoms padengti.
            
         
               (5)
            
            
               Sprendimo 2009/470/EB 4 straipsnio 3 dalies pirmoje ir antroje įtraukose nustatytos taisyklės, kuriomis numatyta, kokia procentinė dalis valstybės narės patirtų išlaidų gali būti dengiama iš Sąjungos finansinio įnašo.
            
         
               (6)
            
            
               Skubių kovos su paukščių gripu priemonių išlaidoms padengti Sąjungos finansinis įnašas skiriamas pagal taisykles, nustatytas 2005 m. vasario 28 d. Komisijos reglamente (EB) Nr. 349/2005, nustatančiame Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (3).
            
         
               (7)
            
            
               2009 m. paukščių gripo protrūkių kilo Čekijoje, Vokietijoje, Ispanijoje, Prancūzijoje ir Italijoje. Pagal Direktyvą 2005/94/EB Čekija, Vokietija, Ispanija, Prancūzija ir Italija ėmėsi kovos su šiais protrūkiais priemonių.
            
         
               (8)
            
            
               Čekijos, Vokietijos, Ispanijos, Prancūzijos ir Italijos valdžios institucijos teikdamos ataskaitas Maisto grandinės ir gyvūnų sveikatos nuolatiniame komitete ir nuolat teikdamos informaciją apie ligos padėtį sugebėjo įrodyti, kad jos veiksmingai įgyvendino Direktyvoje 2005/94/EB nustatytas kontrolės priemones, ir todėl ligos plitimas buvo greitai sustabdytas.
            
         
               (9)
            
            
               Todėl Čekijos, Vokietijos, Ispanijos, Prancūzijos ir Italijos valdžios institucijos įvykdė visus su priemonėmis susijusius techninius ir administracinius reikalavimus, nustatytus Sprendimo 2009/470/EB 4 straipsnio 2 dalyje ir Reglamento (EB) Nr. 349/2005 6 straipsnyje.
            
         
               (10)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjungos finansinis įnašas Čekijai, Vokietijai, Ispanijai, Prancūzijai ir Italijai
   Sąjungos finansinis įnašas gali būti suteiktas Čekijai, Vokietijai, Ispanijai, Prancūzijai ir Italijai jų išlaidoms, patirtoms taikant kovos su paukščių gripu Čekijoje, Vokietijoje, Ispanijoje, Prancūzijoje ir Italijoje 2009 m. priemones pagal Sprendimo 2009/470/EB 4 straipsnio 2 ir 3 dalis, atlyginti.
   2 straipsnis
   Adresatai
   Šis sprendimas skirtas Čekijos Respublikai, Vokietijos Federacinei Respublikai, Ispanijos Karalystei, Prancūzijos Respublikai ir Italijos Respublikai.
   
      Priimta Briuselyje 2010 m. kovo 5 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 10, 2006 1 14, p. 16.
   
      (3)  OL L 55, 2005 3 1, p. 12.